biswa921/hiwiki-latest-pages-articles-raw huggingface dataset:
बीदरी

thumb|बीदरी

बीदरी एक लोककला है जो की कर्नाटक के बीदर शहर से शुरु हुआ था। और बाद मे धीरे-धीरे इस कला का उपयोग आन्ध्र प्रदेश के हैदराबाद शहर मे भी होने लगा। 
 
एक धातु हस्तशिल्प कि 14वीं सदी में बीदर, कर्नाटक, में उत्पन्न बीदर है, बहमनी सुल्तानों के शासन के दौरान शब्द 'Bidriware' बीदर, जो अभी भी निर्माण के लिए मुख्य केंद्र है की बस्ती से निकलती है द्वितीय metalware [प्रशस्ति पत्र की जरूरत]. इसके हड़ताली जड़ना कलाकृति के लिए कारण, Bidriware भारत की एक महत्वपूर्ण निर्यात हस्तशिल्प और धन के एक प्रतीक के रूप में बेशकीमती है। धातु इस्तेमाल किया शुद्ध चांदी की पतली शीट के साथ एक काला मिश्र धातु जस्ता और तांबा जड़ा है।

बींदरी कला के लिए कर्नाटक के बींदरी कलाकार राशिद अहमद को 2023 में भारत के चौथे सर्वोच्च नागरिक सम्मान पद्मश्री सम्मान से सम्मानित किया गया है
thumb|इस पात्र का उपयोग मुख्यता पुराने जमाने मे मदिरा भंडारण के लिये किया जाता था।
thumb|यह हुक्का का फर्श है और इस पर बीदरी कला उपयोग किता गया है।

 इतिहास 
स्थानिय परंपरा के अनुसार वारांगल के काकतिया राजा ने भगवान शिव का मन्दिर तेरहवी सदी के मध्य मे बनवाया था। जो शहर धीरे धीरे बड़ा हुआ और बिदर नाम से जाना जाने लगा। १३४७ ईसवी मे गुलबर्ग का पहला ग्रामिन भमन शाह गंगू जो कि अलाउद्दीन बहमन शाह के नाम से प्रसिद था, ने बीदर विजय प्राप्त की थी।imperial gazzetter of india vol lII p 240

 कच्चा माल 
 जस्ता 
 तांबा
 लाल मिट्टी
 राल
 कैस्टर ऑयल
 संगजीरा (सफेद पत्थर का चूर्ण)
 कोयला
 कॉपर सलफ़ेट
 चांदी
 सोना
 सैंड पेपर
 पुराने किला की मिटी का शोरा
 सिक्का
 साल अमोनिक
 टिंन
 मूँगफली का तेल
 लकड़ी का कोयला (चारकोल)
इसके पहले चरण मे ऊपर दि गई सामग्री १ से लेकर ७ तक का उपयोग ढाँचा बनाने के लिये किया जाता था। और इसके दुसरे चरण मे सामग्री ८ से लेकर १२ तक का उपयोग नक्काशी के लिये किया जाता था और आखिर तिसरे चरण मे सामग्री १३ से लेकर १८ तक तैयार उत्पाद को संवारने के लिये किया जाता था।

 उपकरण और औजार 
 अलग अलग आकार देने के लिये फाइल
 बरमा 
 हथोडा
 धोंकनी
 छोटी हथोडी
 छोटा स्टूल
 चक्की 
 आरी
 कैंची 
 सरौता
 तार खिंचने का पैमाना (तरपत्ती)
 चिमटा
 स्टोन (औजारौ को धार दार बनाने के लिये पत्थर)
 तराजू
 मापक यन्त्र
 क्रुसिबल
 ब्रुश
 पॉलिश करने के लिये ब्रुश

 विधि 
बीदरी को कांस धातू से बनाई जाती है और इसके अन्दर जस्ता और मिश्र धातु का उपयोग भी किया जाता है। कोई भी कलाकृति बनाने से पूर्च उस पर नमूना अथवा डिज़ाइन बनाया जाता है। इसके बाद चाहे वह फूलदान हो अथवा बक्सा आदि उसे एक अड्डे पर बिठाया जाता है। इसके साथ ही कलाकार चाँदी अथवा सोने के तारों से फूल-पत्तियों के डिज़ाइनों पर तार जमाता चला जाता है। बीदरी का उत्पाद बन जाने के बाद उस पर तेल की परत लगाई जाती है जिस से उसका रंग गहरा हो जाता है जिस से उस उत्पाद पर चमक आ जाती है और वह उत्पाद काले और चमकीले रंग का दिखता है।

 रचना या बनावट 

 सन्दर्भ
श्रेक

श्रेक एक 2001 में बनी अमेरिकी एनिमेटेड फिल्म है। इसका निर्माण ड्रीमवर्क्स स्टुडिओज़ द्वारा किया गया था।

 सन्दर्भ 

 बाहरी कड़ियाँ 

 
 
 
 

श्रेणी:2001 की फ़िल्में
श्रेणी:अमेरिकी फ़िल्में
श्रेणी:अंग्रेज़ी फ़िल्में
श्रेणी:एनिमेशन
श्रेणी:अमेरिकी एनिमेटेड फ़ीचर फ़िल्में
सिवोई थिएटर

सिवोई थिएटर एक नाटकघर जो चर्च स्ट्रीट, मॉनमाउथ, मॉनमाउथशायर, दक्षिण पूर्व वेल्स में स्थित है। नाटकघर को वर्ष 1928 में परंपरागत शैली में पुर्नसुसज्जित किया गया था और यह प्रसिद्धरूप से वेल्स में सबसे पुराना कार्यकरण थिएटर स्थल है। इस नाटकघर की 360 सीटों की क्षमता है और निवर्तमान समय में यह एक चैरिटेबल ट्रस्ट द्वारा संचालित होता है।CastingCall: Savoy Theatre . castingcallpro.com. अभिगमन तिथि: 21 अप्रैल 2012 इसकी इमारत यूनाइटेड किंगडम की ग्रेड द्वितीय* सूचीबद्ध घोषित इमारतों में से एक है। इसक साथ ही यह मॉनमाउथ हेरिटेज ट्रेल की 24 इमारत में से भी एक है।

निजी तौर पर इसका स्वामित्व मॅक-टॅगर्ट परिवार के पास है। मॅक-टॅगर्ट बीटी डेविस के वंशज हैं, जो एक बार दक्षिण वेल्स और दक्षिण पश्चिम इंग्लैंड में 19 सिनेमाघरों के स्वामी थे। यह एक चैरिटेबल ट्रस्ट मॉनमाउथ सिवोई ट्रस्ट को पट्टे पर दी हुई है। स्थल को कोई सरकारी आर्थिक सहायता प्राप्त नहीं है व इसे प्रति वर्ष चलाने के 50,000 पाउंड की लागतआती है।कीथ किस्सॅक, Monmouth and its Buildings, लोगॅस्टन प्रेस, 2003, ISBN 1-904396-01-1, pp.142-144

 सन्दर्भ 

 बाहरी कड़ियाँ 
 

श्रेणी:मॉनमाउथ
श्रेणी:मॉनमाउथशायर का इतिहास
श्रेणी:मॉनमाउथशायर के भवन और संरचनाएँ
किर्गिज़स्तान के प्रांत

thumb|300px|किर्गिज़स्तान के प्रांत और स्वतन्त्र शहर (संख्यांक तालिका से मिलाएँ)
किर्गिज़स्तान सात प्रान्तों में बंटा हुआ है जिन्हें किर्गिज़स्तान में 'ओब्लास्त' (област, oblast) बुलाया जाता है।Surviving the Transition?: Case Studies of Schools and Schooling in the Kyrgyz Republic Since Independence, Alan J. DeYoung, Madeleine Reeves, Galina K. Valyayeva, pp. 13, IAP, 2006, ISBN 978-1-59311-512-8, ... There are seven oblasts or regional administrative units in the country: Chui, Naryn, Issyk-Kul, Talas, Osh, Jalalabad and Batken ... किर्गिज़स्तान की राजधानी बिश्केक प्रशासनिक रूप से एक स्वतन्त्र शहर (किरगिज़ भाषा में шаар या 'शार') का दर्जा रखती है, लेकिन साथ-ही-साथ चुय प्रांत की राजधानी भी है। ओश का शहर भी एक स्वतन्त्र शहर ('शार') का दर्जा रखता है। किर्गिज़स्तान के प्रान्तों के ज़िलों को रायोन (район, rayon) बुलाया जाता है।

 प्रांत और राजधानियाँ 
किर्गिज़स्तान के 'ओब्लास्त' (प्रांत) और उनकी राजधानियाँ और इस देश के दोनों स्वशासित 'शार' (शहर) इस प्रकार हैं -
 संख्यांक  प्रांत  राजधानी क्षेत्रफल (किमी२) जनसंख्या (सन् २००९) १  बिश्केक (शहर)   १२७  ८,३५,८०० २  बातकेन प्रांत  बातकेन  १६,९९५  ४,२८,८०० ३  चुय प्रांत  बिश्केक  २०,२००  ७,९०,४३८ ४  जलालाबाद प्रांत  जलालाबाद  ३३,७००  ९,३०,६३० ५  नारीन प्रांत  नारीन  ४५,२००  २,४५,२६६ ६  ओश प्रांत  ओश  २८,९३४  ९,९९,५७६ ७  तलास प्रांत  तलास  ११,४००  २,१९,६१५ ८  इसिक कुल प्रांत  काराकोल  ४३,१००  ४,३७,२०० ९  ओश (शहर)    २,३२,८००

 इन्हें भी देखें 
 किर्गिज़स्तान
 बिश्केक
 किरगिज़ लोग
 ओब्लास्त

 सन्दर्भ 

श्रेणी:किर्गिज़स्तान
श्रेणी:किर्गिज़स्तान के प्रांत
सुलयमान पहाड़

thumb|230px|किर्गिज़स्तान का सुलयमान पर्वत
thumb|230px|सुलयमान पर्वत पर मुग़ल सम्राट बाबर द्वारा १५१०ई में बनवाई मस्जिद
thumb|230px|पर्वत से ओश शहर का नज़ारा
सुलयमान पहाड़ (किरगिज़: Сулайман Тоо, सुलईमान तू; अंग्रेज़ी: Sulaymaan Mountain), जिसे तख़्त​-ए-सुलयमान और सुलयमान चट्टान भी कहते हैं, किर्गिज़स्तान के ओश शहर के पास स्थित एक पहाड़ है। यह मध्य एशिया की मशहूर फ़रग़ना वादी के मैदानी इलाक़े में दूर तक इकलौता पहाड़ होने से और भी महान दिखता है। हज़ारों साल से यह पहाड़ पूज्य रहा है और आज यह एक मान्य विश्व धरोहर स्थल है।

 धार्मिक मान्यताएँ 
यहाँ कुछ प्राचीन चिह्न मिलें हैं जिनसे अंदेशा होता है कि यह स्थाने 'चुस्त संस्कृति' (Chust culture) का एक महत्वपूर्ण केंद्र था और उनके ज़रथुष्ट्र​-पूर्व धर्म में एक धार्मिक स्थल था। सम्भव है कि वे लोग स्वयं पहाड़ की ही पूजा करते हों।Ferghana Valley: The Heart of Central Asia, S. Frederick Starr, Baktybek Beshimov, Inomjon Bobokulov, M.E. Sharpe, 2011, ISBN 978-0-7656-2999-9, ... Among the Chust monuments, the Osh (Sulaiman-Too Mountain) settlement stands out ... considered a highland sanctuary and its terraces were places for performing rituals related to the workhip of the mountain, or perhaps to a proto-Zoroastrian cult of the sun, fire and water ... इस क्षेत्र में इस्लाम के आने के बाद, इस पहाड़ के साथ एक नया विशवास यह जुड़ गया के यहाँ उन सुलयमान की क़ब्र है जिनका क़ुरान में एक न्यायप्रीय राजा और मसीहा के रूप में वर्णन है। आधुनिक काल में यह मान्यता है कि अगर कोई स्त्री पहाड़ कर बनी मस्जिद तक चढ़े और वहाँ की पवित्र शिला में बने छेद से घुटनों पर चलकर निकले तो वह स्वस्थ बच्चे की माँ बनेगी। इस पहाड़ पर बहुत से वृक्ष-झाड़ियों पर लोग मन्नत मांगकर रुमाल-दुपट्टे बाँध देते हैं, जैसा की भारतीय उपमहाद्वीप में भी मंदिरों-मस्जिदों के पास देखा जाता है। सुलयमान पर्वत पर सोवियत संघ के ज़माने में बना एक संग्रहालय भी है और इसकी निचली ढलानों पर एक क़ब्रिस्तान है।

 भारत से सम्बन्ध 
यहाँ भारत के प्रथम मुग़ल सम्राट बाबर ने सन् १५१० में एक छोटी सी मस्जिद बनवा दी थी। बाबर फ़रग़ना वादी का एक उज़बेक निवासी था और कहा जाता है कि एक दफ़ा उसने यहाँ बैठकर अपने भविष्य का चिंतन किया और फ़ैसला किया की उसकी आकांक्षाएँ फ़रग़ना के छोटे इलाक़े में पूरी नहीं हो सकतीं और उसे भारत की ओर कूच करना चाहिए।Naypyidaw, George W Barclay Jr, iUniverse, 2010, ISBN 978-1-4502-2178-8, ... Babur, founder of the Mughal dynasty of Indian emperors and descendent of Timurlane, was born in Fergana Valley and set out from there on his conquest of northern India. He allegedly pondered his future on Sulayman Mountain, concluding that the confines of the Fergana would cramp his aspirations as a descendant of famous conquering warrior princes ...

 इन्हें भी देखें 
 फ़रग़ना वादी
 बाबर
 ओश

 सन्दर्भ 

श्रेणी:किर्गिज़स्तान में विश्व धरोहर स्थल
श्रेणी:किर्गिज़स्तान के पर्वत
श्रेणी:धार्मिक पर्वत स्थल
श्रेणी:बाबर (मुग़ल सम्राट)
श्रेणी:फ़रग़ना वादी
हाउ टू ट्रेन यौर ड्रैगन

हाउ टू ट्रेन यौर ड्रैगन () २०१० में बनी कंप्यूटर-एनिमेटेड ३डी फ़िल्म है जिसका निर्माण ड्रीमवर्क्स एनीमेशन द्वारा किया गया है। यह २००३ में छपी इसी नाम की पुस्तक पर आधारित है। फ़िल्म का निर्देशन क्रिस सैंडर्स और डीन डेब्लोईस द्वारा किया गया है। इसमें जे बरुचेल, जेरार्ड बटलर, क्रेग फर्ग्युसन, अमेरिका फरेरा, जोनाह हिल, टी.जे मिलर, क्रिस्टिन वीग और क्रिस्टोफ़र मिनट्स-प्लासी की आवाज़ शामिल है।

फ़िल्म की कहानी मृथक वाइकिंग विश्व में शुरू होती है जहां एक नौ जवान वाइकिंग हिकप एक पारंपरिक ड्रैगन शिकारी बनना चाहता है। आखिर में एक ड्रैगन को पकड़ने के बाद वह उसे मारने की जगह उससे दोस्ती कर लेता है।

फ़िल्म को २६ मार्च २०१० को सकारात्मक समीक्षा के साथ रिलीज़ किया गया था। फ़िल्म ने विश्वभर $५०० मिलियन का व्यवसाय किया और यह ड्रीमवर्क्स की अमेरिका व कनाडा में पांचवी सर्वाधिक सफल फ़िल्म बन गई (श्रेक फ़िल्म शृंखला के पीछे)। इसे 83वे अकादमी पुरस्कार समारोह में सर्वश्रेष्ठ एनिमेटेड फ़िल्म, सर्वश्रेष्ठ ध्वनि के लिए नामांकन प्राप्त हुआ था।

२०१४ में, एक अगली कड़ी जारी की गई है। हाउ टू ट्रेन यौर ड्रैगन २।

 वॉयस कास्ट 
चरित्र मूल अंग्रेजी डाली हिन्दी डबिंग १ हिन्दी डबिंग २हिकप होरेंड्स हैडोक IIIजे बरुचेलयुधवीर दहिया ---स्टोइक द वास्टजेरार्ड बटलरराजेश जॉली ---गोबर द बेल्चक्रेग फर्ग्युसनउदय सबनीस ---एट्रीड होफर्सनअमेरिका फरेरापूजा पंजाबी ---स्नोटआउट जोर्गेनसनजोनाह हिलसचिन गोल ---टफनट थोर्सटनटी.जे मिलरसंकेत म्हात्रे ---रफनट थोर्सटनक्रिस्टिन वीगप्रिया अदिवारेकर ---फिश्लेग्स इंगरमैनक्रिस्टोफ़र मिनट्स-प्लासीदेवांश दोशी ---स्पिटआउटडेविड टेनेंट --- ---एकरोबिन एटकिन डाऔनिस --- ---

 हिन्दी बिंग स्टाफ़ १ 
 डब संस्करण जारी करने का वर्ष: १६ अप्रैल, २०१०
 मीडिया: सिनेमा/वीसीडी/डीवीडी/ब्लू-रे डिस्क/टेलीविज़न
 द्वारा निर्देशित: लीला रॉय घोष †
 अनुवाद: ????
 समायोजन: ????
 उत्पादन: साउंड एण्ड विजन इंडिया
 डब अन्य भाषाओं: तमिल/तेलुगू

 हिन्दी बिंग स्टाफ़ २ 
 डब संस्करण जारी करने का वर्ष: ६ अप्रैल, २०१४
 मीडिया: टेलीविज़न (हंगामा टीवी)
 द्वारा निर्देशित: ????
 अनुवाद: ????
 समायोजन: ????
 उत्पादन: यूटीवी सॉफ्टवेयर कम्युनिकेशंस (घर-में प्रोडक्शन डब)

 सन्दर्भ 

 बाहरी कड़ियाँ 
 
 

श्रेणी:३डी फ़िल्म
श्रेणी:एनीमेटेड फ़िल्में
श्रेणी:अमेरिकी एनिमेटेड फ़ीचर फ़िल्में
द प्रिंस ऑफ़ इजिप्ट

द प्रिंस ऑफ़ इजिप्ट () १९९८ में बनी अमेरिकी एनिमेटेड संगीत ड्रामा फ़िल्म है। यह ड्रीमवर्क्स द्वारा पारंपरिक तरीके से निर्मित पहली एनीमेशन फ़िल्म है। यह एक्सोडस की पुस्तर पर आधारित है व मोसेस के जीवन की कहानी बयां करती है जो इजिप्ट के एक राजकुमार से किस तरह इज़राइल के बच्चों को इजिप्ट से बाहर ले गया। फ़िल्म का निर्देशन ब्रेंडा चैपमैन, सिमोन वेल्स और स्टीव हिक्नर ने किया था। फ़िल्म में स्टीफन श्वार्त्ज़ द्वारा लिखित व हांस ज़िमर द्वारा ध्वनित गीत शामिल है। फ़िल्म में हॉलीवुड के कई दिग्गज अभिनेताओं की आवाज़ शामिल है।

फ़िल्म को "व्हेन यु बिलीव" गीत के लिए १९९९ के अकादमी पुरस्कार में सर्वश्रेष्ठ नया गीत और सर्वश्रेष्ठ ध्वनि के लिए नामांकन मिला था। इसका पॉप संस्करण समारोह के दौरान व्हिटनी होस्टन और मारिया केरी ने गाया था।

फ़िल्म को सिनेमाघरों में १८ दिसम्बर १९९८ को रिलीज़ किया गया था। इसने विश्व भर में $२१८,६१३,१८८ का व्यवसाय किया जिससे यह $१०० मिलियन का आंकड़ा पार करने वाली दूसरी गैर-डिज़्नी फ़िल्म बन गई।

 आवाज कास्ट 
चरित्र मूल अंग्रेजी आवाज  हिन्दी डबिंग आवाजमोसेसवाल किल्मर ---रामसेस IIराल्फ फेनिस ---जिपोराहमिशेल फीफर ---मिरियमसैंड्रा बुलक ---एरोनजेफ़ गोल्डब्लूम ---फराओ सेतीपैट्रिक स्टीवर्ट ---जेथ्रोडैनी ग्लोवर ---रानी तुयाहेलेन मिरिन ---

 हिन्दी डबिंग कलाकार 
 डब संस्करण जारी करने का वर्ष: जनवरी १९९९
 मीडिया: सिनेमा/वीसीडी/डीवीडी/ब्लू-रे डिस्क/टेलीविजन
 निर्देशक: लीला रॉय घोष †
 अनुवाद: ????
 समायोजन: ????
 उत्पादन: साउंड एण्ड विजन इंडिया

 सन्दर्भ 

 बाहरी कड़ियाँ 

श्रेणी:एनीमेटेड फ़िल्में
श्रेणी:अमेरिकी एनिमेटेड फ़ीचर फ़िल्में
खेलें हम जी जान से

खेलें हम जी जान से आशुतोष गोवारिकर के निर्देशन में बनी एक हिंदी फिल्म है जिसमें अभिषेक बच्चन और दीपिका पादुकोण मुख्य भूमिका निभाते हैं। इसकी कहानी मानिनी चेटर्जी रचित डू एंड डाई नामक एक पुस्तक से ली गई है। इसकी कहानी सन १९३०-३४ के दौरान क्रांतिकारी सूर्य सेन के नेतृत्व में हुए चटगाँव विद्रोह पर आधारित है।<ref>{{Cite web |url=http://timesofindia.indiatimes.com/entertainment/movie-reviews/hindi/Khelein-Hum-Jee-Jaan-Sey/movie-review/7029093.cms |title=Hum Jee Jaan Sey' |access-date=1 जुलाई 2012 |archive-url=https://web.archive.org/web/20121104035442/http://timesofindia.indiatimes.com/entertainment/movie-reviews/hindi/Khelein-Hum-Jee-Jaan-Sey/movie-review/7029093.cms |archive-date=4 नवंबर 2012 |url-status=live }}</ref> यह फिल्म मुख्यतः गोवा में तथा कुछ मुंबई में शूट हुआ। फिल्म का पहला प्रोमो १२ अक्बतुर २०१० को फिल्म के फेसबुक पेज पर दर्शाया गया, तथा फिल्म का रिलीज़ तीसरे दिसंबर २०१० हुआ। यह फिल्म चटगाँव विद्रोह को शुरुआत से खात्मे को दर्शाता है।

 कथानक 
खेलें हम जी जान से सूर्य सेन नामक एक शिक्षक के कहानी को दर्शाता है जो लोगों में मास्टरदा'' के नाम से जाना जाता है, जो कि भारतीय रिपब्लिकन आर्मी, चट्टगाँव के एक क्रांतिकारी नेता भी हैं।

 पात्र 
 अभिषेक बच्चन - सुर्ज्या सेन/सुर्ज्योदा/मास्टरदा
 दीपिका पादुकोण - कल्पना दत्ता
 विशाखा सिंह - प्रीतिलता वाद्देदार
 सिकंदर सिंह - निर्मल सेन
 महिंदर सिंह - अनंता सिंह
 श्रेयस पंडित - अम्बिका चक्रबोर्ती
 सम्राट मुकर्जी - गणेश घोष
 फेरोज़ वाहिद खान - लोकनाथ बाल
 मोंटी मुन्फोर्ड - मेजर जे.आर. जॉनसन
 राम सेठी - रहमान चाचा

 सन्दर्भ 

 बाहरी कड़ियाँ 
 
 
श्रेणी:भारतीय फ़िल्में
श्रेणी:2010 में बनी हिन्दी फ़िल्म
महात्मा ज्योतिबा फुले रुहेलखण्ड विश्वविद्यालय

महात्मा ज्योतिबा फुले रुहेलखण्ड विश्वविद्यालय (अंग्रेजी: M. J. P. Rohilkhand University) की स्थापना 1975 में एक सम्बद्ध विश्वविद्यालय के रूप में की गयी थी। यह NAAC A++ मान्यता प्राप्त है, आईएसओ 9001:2015 और 14001:2015 प्रमाणित विश्वविद्यालय है। लगभग दो सौ छ्ह एकड में बना यह आवासीय विश्वविद्यालय बरेली शहर से थोडा हटकर बरेली-पीलीभीत मार्ग पर स्थित है। इससे उत्तर प्रदेश के 9 जिलों (बरेली, बदायूं, पीलीभीत, शाहजहांपुर, मुरादाबाद, संभल, रामपुर, बिजनौर, अमरोहा)के 500+ महाविद्यालय संबद्धित हैं।

इतिहास
इसकी स्थापना 1975 में हुई थी, तत्कालीन आगरा विश्वविद्यालय इस क्षेत्र की साक्षरता दर में आवश्यकता के अनुरूप बृद्धि करने की सामर्थ्य नहीं रखता था। अत: राष्ट्रीय साक्षरता दर के स्तर पर लाने की दृष्टि से इस विश्वविद्यालय की नींव रखी गयी। सन् 1985 में जब चार विभाग इसमें और बढाने पडे तब इसे आवासीय विश्वविद्यालय का दर्जा प्रदान किया गया। इसके बाद 1987 में तीन विभाग इसमें और बढ गये। अगस्त 1997 में महात्मा ज्योतिबा फुले के साथ जोडते हुए इसका नाम बदलकर एम०जे०पी० रुहेलखण्ड विश्वविद्यालय कर दिया गया।

उल्लेखनीय पूर्व छात्र
 गुलाबो देवी, मंत्री - उत्तर प्रदेश सरकार 
 संतोष गंगवार, सांसद - बरेली
 विनोद कापरी, फिल्म निर्माता
 सलोना कुशवाहा, राजनेता
 मोहम्मद शमी, क्रिकेटर
 धर्म पाल सिंह, विधायक - आंवला
 राजपाल यादव, अभिनेता
 संजीव अग्रवाल, विधायक - बरेली कैंट
 राजेश अग्रवाल, राजनेता
 जावेद अली खान, राजनेता
 यज्ञ दत्त शर्मा, प्रोफेसर
 राहुल जोहरी, बीसीसीआई अध्यक्ष

 बाहरी कड़ियाँ 
 रुहेलखण्ड विश्वविद्यालय का आधिकारिक जालस्थल
 ज्योतिबा फुले रुहेलखण्ड विश्वविद्यालय

श्रेणी:बरेली
श्रेणी:उत्तर प्रदेश में विश्वविद्यालय और कॉलेज
श्रेणी:महात्मा ज्योतिबा फुले रुहेलखण्ड विश्वविद्यालय
कालीघाट चित्रकला

thumb|कालीघाट चित्रकला, कलाम पटुवा
right|thumb|300px|हनुमान और रावण युद्ध करते हुए
कालीघाट चित्रकला का उद्गम् लगभग १९वीं सदी में कोलकाता के कालीघाट मंदिर में हुआ माना जाता है। इस चित्रकला में मुख्यतः हिन्दू देवी-देवताओं तथा उस समय पारम्परिक किमवदंतियों के पात्रों के चित्रण विशेषतः देखने को मिलते हैं। प्राचीन समय में इस कला के चित्रकार विभिन्न देवी-देवताओं का चित्रण इस कला द्वारा लोगों को पट चित्र में गा-गाकर सुनाया करते थे। यह चित्र वे कपड़ों एवं ताड़ के पत्तों पर बनाकर करते थे। इन चित्रों की विशेषता यह थी कि इसमें रामायण, महाभारत आदि भारत से लिए गए चित्रण पुराने समय से होता आया है। इस चित्रकला में बंगाल में समय-समय में समाज के विभिन्न वर्गों यथा स्त्री, उद्यमी, मज़दूर आदि का चित्रण मुख्यतः मिलता है। पश्चिम बंगाल की पटुवा चित्रकला भी इसी शृंखला की एक कड़ी है। इस शैली की चित्रकला में चित्रकार लम्बे-लम्बे कागजों में रामायण, महाभारत व अन्य किम्वदन्तियों पर आधारित दृश्यों का चित्रण करते हैं व गाकर उस चित्रण का व्याख्यान करते हैं।

 बाहरी कड़ियाँ
कालीघाट चित्रकला (ब्राण्ड बिहार)
शोकेस - कालीघाट पेंटिंग (राष्ट्रीय आधुनिक कला संग्रहालय)

श्रेणी:भारतीय चित्रकला
अलाय पर्वत शृंखला

thumb|250px|इस नक़्शे में अलाय (Alai) पर्वत देखे जा सकते हैं
अलाय पर्वत शृंखला (किरगिज़: Алай тоо кыркасы, अंग्रेज़ी: Alay Mountains) मध्य एशिया में किर्गिज़स्तान के तियान शान पर्वतों से पश्चिम में ताजिकिस्तान तक ३५० किमी की लम्बाई तय करने वाली पामीर-अलाय पर्वतों की एक शाखा है। इस शृंखला का सबसे ऊँचा पहाड़ ५,५४४ मीटर लम्बा 'पिक तन्दिकूल' (пик Тандыкуль, Pik Tandykul) है। इस शृंखला की दक्षिणी ढलानों से कई नदी-झरने वख़्श नदी में एकत्र होते हैं जो आमू दरिया की एक उपनदी है। इसकी उत्तरी ढलानों से उभरने वाले झरनों का पानी फरग़ना वादी की तरफ़ उतरता है और सिर दरिया की उपनदियों को जल देता है।M. Shahgedanova, The physical geography of northern Eurasia, Oxford University Press, 2003, ISBN 978-0-19-823384-8, chapter 16

 इन्हें भी देखें 
 पामीर-अलाय पर्वत
 पामीर पर्वत

 सन्दर्भ 

श्रेणी:किर्गिज़स्तान के पर्वत
श्रेणी:किर्गिज़स्तान की पर्वतमालाएँ
श्रेणी:ताजिकिस्तान की पर्वतमालाएँ
श्रेणी:मध्य एशिया के पर्वत
श्रेणी:मध्य एशिया
श्रेणी:पर्वतमालाएँ
ज़िपर

300px|right|thumb|प्लास्टिक और नाइलोन के जिपर
right|thumb|300px|जिपर की कार्यप्रणाली का चलदृष्य : जिपर का स्लाइडर उसके दोनो भागों को पास लाकर जोड़ने में मदद करता है।
अवकार, जिपर (zipper) या जिप (zip) या जिप बंधन (zip fastener) कपड़ों के दो छोरों को अस्थायी रूप से जोड़ने में प्रयुक्त सामान्य युक्ति है। यह वस्त्रों (जैसे जैकेट, जीन, स्वेटर आदि), बैग और गठरी, खेल के सामान तथा तम्बू, सोने के बैग आदि में प्रयोग किया जाता है।

 बाहरी कड़ियाँ 
 How Zippers Work by S. M. Blinder, the Wolfram Demonstrations Project.
 The History of the Zipper.

श्रेणी:स्वीडन की खोजें
कारा दरिया

thumb|240px|अंतरिक्ष से ली गई कारा दरिया और नारीन नदी के संगम क्षेत्र की तस्वीर, जिसके इर्द-गिर्द बहुत से खेत नज़र आ रहे हैं।
कारा दरिया (किरगिज़: Кара-Дарыя, अंग्रेज़ी: Kara Darya), जिसे कभी-कभी क़ारादरियो (Qaradaryo) भी उच्चारित किया जाता है, मध्य एशिया क्षेत्र में किर्गिज़स्तान और पूर्वी उज़बेकिस्तान में बहने वाली सिर दरिया नदी की एक प्रमुख उपनदी है।

 विवरण 
'कारा दरिया' का मतलब 'काला दरिया' है। यह नदी कारा-कुलजा नदी और तर नदी के संगम से शुरू होती है और इसमें पानी छोड़ने वाली लगभग २०० ज्ञात उपनदियाँ हैं। कारा दरिया की लम्बाई १७७ किमी है और इसके जलसम्भर का क्षेत्रफल ३०,१०० वर्ग किमी है। यह किर्गिज़स्तान के पूर्वी ओश प्रांत से शुरू होकर फ़रग़ना पर्वतों के बराबर उत्तरपश्चिम की तरफ़ बहती है, जहाँ से यह फ़रग़ना वादी में दाख़िल होती है और फिर सीमा पर करके उज़बेकिस्तान पहुँच जाती है। फ़रग़ना वादी में इसके पानी से सिंचाई होती है और यहाँ इसका संगम नारीन नदी से होता है जिसके बाद की धारा को मध्य एशिया की दूसरी सबसे बड़ी नदी, सिर दरिया, के नाम से जाना जाता है। कारा दरिया पर बहुत से बाँध हैं।Rivers of the World: A Social, Geographical, and Environmental Sourcebook , James R. Penn, ABC-CLIO, 2001, ISBN 978-1-57607-042-0, ... The Syr Darya (anciently Jaxartes) is formed by the junction of two streams, the Naryn and the Kara Darya, which rise far to the east in the Tien Shan Mountains. At the junction of the two head- streams lies the fertile Fergana valley ...

 इन्हें भी देखें 
 सिर दरिया
 ओश प्रांत
 फ़रग़ना वादी

 सन्दर्भ 

श्रेणी:किर्गिज़स्तान की नदियाँ
श्रेणी:उज़्बेकिस्तान की नदियाँ
श्रेणी:मध्य एशिया की नदियाँ
श्रेणी:फ़रग़ना वादी
नारीन नदी

thumb|240px|किर्गिज़स्तान के नारीन शहर के पास नारीन नदी
thumb|240px|अंतरिक्ष से ली गई कारा दरिया और नारीन नदी के संगम क्षेत्र की तस्वीर, जिसके इर्द-गिर्द बहुत से खेत नज़र आ रहे हैं
नारीन नदी (किरगिज़: Нарын, अंग्रेज़ी: Naryn) मध्य एशिया क्षेत्र में किर्गिज़स्तान और उज़बेकिस्तान में बहने वाली सिर दरिया नदी की एक प्रमुख उपनदी है। यह ८०७ किमी लम्बी नदी किर्गिज़स्तान के तियान शान पहाड़ों में उभरती है और पश्चिम में फ़रग़ना वादी और उज़्बेकिस्तान में दाख़िल होकर कारा दरिया से संगम करती है जिसके बाद इस मिश्रित धारा को मध्य एशिया की दूसरी सबसे बड़ी नदी, सिर दरिया, के नाम से जाना जाता है। नारीन नदी पर बहुत से बाँध हैं। इसके जलसम्भर का क्षेत्रफल ५९,१०० वर्ग किमी है।Rivers of the World: A Social, Geographical, and Environmental Sourcebook , James R. Penn, ABC-CLIO, 2001, ISBN 978-1-57607-042-0, ... The Syr Darya (anciently Jaxartes) is formed by the junction of two streams, the Naryn and the Kara Darya, which rise far to the east in the Tien Shan Mountains. At the junction of the two head- streams lies the fertile Fergana valley ...

 इन्हें भी देखें 
 सिर दरिया
 कारा दरिया
 फ़रग़ना वादी

 सन्दर्भ 

श्रेणी:किर्गिज़स्तान की नदियाँ
श्रेणी:उज़्बेकिस्तान की नदियाँ
श्रेणी:मध्य एशिया की नदियाँ
श्रेणी:फ़रग़ना वादी
अलाय-पार पर्वत शृंखला

thumb|250px|अलाय वादी और अलाय-पार पर्वत
अलाय-पार पर्वत शृंखला (किरगिज़: Чоң Алай кырка тоосу, अंग्रेज़ी: Trans-Alay Mountains) मध्य एशिया में पामीर पर्वतों की उत्तरतम शाखा है। यह उस स्थान पर स्थित हैं जहाँ पामीर पहाड़ और तियान शान के पर्वत आकर मिलते हैं। अलाय-पार पर्वत किर्गिज़स्तान के ओश प्रांत और ताजिकिस्तान के कूहिस्तोनी-बदख़्शान स्वशासित प्रांत के बीच की सरहद पर खड़े हैं। इनसे उत्तर में अलाय वादी और दक्षिण में मुस्कु नदी है। 

यह अलाई पर्वत से ५,००० फुट ऊँचा है तथा लाल बलुआ पत्थर का बना है।  इसकी चोटियों में माउंट स्टालिन (२४,५८९ फुट) एवं माउंट लेनिन (२३,३८३ फुट) उल्लेखनीय हैं। अलाय-पार शृंखला का सबसे ऊँचा पहाड़ ७,१३४ मीटर (२३,४०६ फ़ुट) ऊँचा लेनिन पर्वत (Lenin Peak) है।Ошская область:Энциклопедия, Chief Editorial Board of Kyrgyz Soviet Encyclopedia, Page 448, 1987

यह पर्वत अत्यधिक हिमाच्छादित रहता है। इसके दक्षिण और पामीर का पठार है। इस वर्ग की अन्य श्रेणियों की तरह यह भी तृतीय कल्प (tertiary period) का माना जाता है, परंतु वास्तव में ये सभी श्रेणियाँ बहुत पहले की निर्मित हैं जो बाद में क्षरण के कारण प्राय: समभूमि अवस्था में पहुँच गई और अंत में अल्पाइन उत्थान के समय ऊपर उठ गईं।

 इन्हें भी देखें 
 अलाय पर्वत
 पामीर-अलाय पर्वत
 पामीर पर्वत

 सन्दर्भ 

श्रेणी:किर्गिज़स्तान के पर्वत
श्रेणी:ताजिकिस्तान के पर्वत
श्रेणी:मध्य एशिया के पर्वत
श्रेणी:मध्य एशिया
श्रेणी:किर्गिज़स्तान की पर्वतमालाएँ
श्रेणी:ताजिकिस्तान की पर्वतमालाएँ
अलाय वादी

thumb|250px|अलाय वादी और अलाय-पार पर्वत
अलाय वादी (किरगिज़: Алай өрөөнү, अंग्रेज़ी: Alay Valley) मध्य एशिया के किर्गिज़स्तान देश के ओश प्रांत के दक्षिणी भाग में पूर्व से पश्चिम दिशा में विस्तृत एक चौड़ी और शुष्क वादी है। यह घाटी पूर्व-पश्चिम दिशा में १८० किमी लम्बी और उत्तर-दक्षिण दिशा में ४० किमी चौड़ी है और इसकी औसत ऊँचाई २५००-३००० मीटर है। घाटी के उत्तर में अलाय पर्वत हैं जिनकी ढलानें फ़रग़ना वादी पर अंत होती हैं। अलाय वादी के दक्षिण में अलाय-पार पर्वत हैं जो ताजिकिस्तान के साथ लगी सरहद पर स्थित हैं। पूर्व में ताउनमुरुन दर्रा (Taunmurun Pass) है जहाँ से चीन की सरहद पर स्थित इरकेश्तम (Irkeshtam) नाम की आख़री किरगिज़ बस्ती है।

अलाय वादी की परिस्थितियाँ यहाँ बसने वालों के लिए काफ़ी कठिन हैं। यहाँ से गुज़रे एक यात्री ने इस वादी का ब्यौरा देते हुए कहा कि 'बिना नौकरियों के, कठोर सर्दियों और खेती के लिए ख़राब हालत में यहाँ जीवन बहुत मुश्किल है और यहाँ के अधिकतर पुरुष अन्य जगहों पर काम ढूँढने जा चुके हैं'।Kyrgyzstan: The Bradt Travel Guide , Laurence Mitchell, pp. 262, Bradt Travel Guides, 2008, ISBN 978-1-84162-221-7, ... With no jobs, a harsh winter climate and poor conditions for agriculture, life is immensely tough here, and most of the adult male population have left to seek work elsewhere ...

 इन्हें भी देखें 
 अलाय पर्वत
 अलाय-पार पर्वत

 सन्दर्भ 

श्रेणी:किर्गिज़स्तान
श्रेणी:मध्य एशिया
सोग़दाई भाषा

thumb|240px|मानी धर्म से सम्बंधित एक सोग़दाई में लिखा पृष्ठ
सोग़दाई या सोग़दी (फ़ारसी: , अंग्रेज़ी: Sogdian) एक पूर्वी ईरानी भाषा थी जो प्राचीनकाल में मध्य एशिया के सोग़दा क्षेत्र में बोली जाती थी। यह क्षेत्र आधुनिक उज़्बेकिस्तान और ताजिकिस्तान में स्थित है। ९वीं सदी तक यह भाषा लुप्त हो चुकी थी, हालांकि आधुनिक काल में यग़नोबी नामक एक पूर्वी ईरानी भाषा जीवित है जो सोग़दाई भाषा की वंशज है। तुरफ़ान और दूनहुआंग में मिली लिखाईयों में सोग़दाई लिखाईयाँ भी मिली हैं, जिनमें कई बौद्ध धर्म, मानी धर्म और ईसाई धर्म से सम्बंधित हैं।On the Historical Development of the Liturgy, Anton Baumstark, Liturgical Press, 2011, ISBN 978-0-8146-6096-6, ... The so-called Turfan discovery, made in eastern Turkestan, provides insight into how the Sogdian language gradually found firm footing in the liturgy, at least for the reading of Scripture ...

 नाम का उच्चारण 
ध्यान दीजिये की 'सोग़दाई' में 'ग़' का उच्चारण 'ग' से थोड़ा अलग है।

 इन्हें भी देखें 
 सोग़दा
 पूर्वी ईरानी भाषाएँ
 तुरफ़ान
 दूनहुआंग

 सन्दर्भ 

श्रेणी:पूर्वी ईरानी भाषाएँ
श्रेणी:मध्य एशिया का इतिहास
श्रेणी:सोग़दा
श्रेणी:विलुप्त भाषाएँ
बातकेन

thumb|240px|बातकेन शहर के नज़दीक एक पाठशाला का द्वार
बातकेन (किरगिज़: Баткен, अंग्रेज़ी: Batken) मध्य एशिया के किर्गिज़स्तान देश में एक छोटा सा शहर है। यह किर्गिज़स्तान के दक्षिण में प्रसिद्ध फ़रग़ना वादी में स्थित है और किर्गिज़स्तान के बातकेन प्रांत की राजधानी है। इस शहर का नाम प्राचीन सोग़दाई भाषा से आया है और इसका अर्थ 'हवाओं का शहर' है। बातकेन के क्षेत्र में १९९० के शतक के बाद चरमपंथी इस्लामी उग्रवाद शुरू हुआ जिसका असर पड़ोसी उज़्बेकिस्तान और ताजिकिस्तान पर भी था। इस कारणवश किर्गिज़स्तान की सरकार ने सन् १९९९ में ओश प्रांत को विभाजित करके बातकेन शहर पर केन्द्रित एक नया प्रांत बनाया ताकि प्रांतीय सरकार यहाँ की व्यवस्था पर पूरा ध्यान दे।Kyrgyzstan: The Bradt Travel Guide , Laurence Mitchell, Bradt Travel Guides, 2008, ISBN 978-1-84162-221-7, ... In response to these incursions, President Akaev created a new regional administration for Batken (the region had previously been part of Osh Oblast) in addition to tightening up border controls ...

 इन्हें भी देखें 
 फ़रग़ना वादी
 किरगिज़स्तान

 सन्दर्भ 

श्रेणी:बातकेन प्रांत
श्रेणी:किर्गिज़स्तान के शहर
श्रेणी:मध्य एशिया के शहर
श्रेणी:किर्गिज़स्तान
श्रेणी:फ़रग़ना वादी
जलालाबाद (किर्गिज़स्तान)

thumb|240px|जलालाबाद शहर का रेवोल्यूत्योन मैदानी (क्रांती मैदान)
जलालाबाद, जिसे किरगिज़ भाषा में जलालाबात (किरगिज़: Жалалабат, अंग्रेज़ी: Jalalabat) कहते हैं, मध्य एशिया के किर्गिज़स्तान देश का तीसरा सबसे बड़ा शहर है। यह किर्गिज़स्तान के पश्चिम में जलालाबाद प्रांत की राजधानी है और उज़बेकिस्तान के साथ लगी सरहद के पास प्रसिद्ध फ़रग़ना वादी के पूर्वोत्तरी छोर पर स्थित है। जलालाबाद अपने पानी के चश्मों के लिए मशहूर है। कहा जाता है कि इनका पानी पीने से और उसमें स्नान करने से बहुत सी बीमारियाँ ठीक हो जाती हैं। सोवियत संघ के ज़माने में यहाँ बहुत से हस्पताल बनाए गए थे और यहाँ से पानी बोतलों में किर्गिज़स्तान के अन्य हिस्सों में और दुनिया के अन्य भागों में निर्यात होता है। जलालाबाद के अधिकतर लोग उज़बेक समुदाय के हैं।Kyrgyzstan: The Bradt Travel Guide , Laurence Mitchell, Bradt Travel Guides, 2008, ISBN 978-1-84162-221-7, ... The city's proximity to the Fergana Valley is reflected in its mixed population, of which about two-thirds of a total of 75000 are Uzbek. A branch of the Silk Road used to pass this way to trade with the settlements of the Fergana ...

 विवरण 
ऐतिहासिक रेशम मार्ग की एक शाखा इस शहर से निकला करती थी और बहुत से यात्री यहाँ रुका करते थे। कहा जाता है कि इस शहर की स्थापना किसी 'जलाल-उद-दीन' नामक आदमी ने कारवानों को ठहरने के लिए जगह बनाने के लिए की। उसी के नाम पर इस शहर का नाम 'जलालाबाद' (यानि 'जलाल द्वारा आबाद') पड़ा। १९वीं सदी में ख़ोक़न्द के शासक ने यहाँ एक छोटा सा क़िला बनवाया और शहर उसके इर्द-गिर्द बड़ा होता चला गया। १८७० में रूसी साम्राज्य ने इस क्षेत्र पर क़ब्ज़ा कर लिया और उन्होंने एक छावनी और फ़ौजी अस्पताल बनाया।

किर्गिज़स्तान एक पहाड़ी इलाक़ा है इसलिए यहाँ रेलमार्ग कम हैं लेकिन देश के गिनती के रेलमार्गों में से एक यहाँ से चलकर ३० किमी पूर्वोत्तर में कोकजन्ग्गक (Kökjanggak) तक जाता है।

 इन्हें भी देखें 
 जलालाबाद प्रांत (किर्गिज़स्तान)
 फ़रग़ना वादी
 किरगिज़स्तान

 सन्दर्भ 

श्रेणी:जलालाबाद प्रांत (किर्गिज़स्तान)
श्रेणी:किर्गिज़स्तान के शहर
श्रेणी:मध्य एशिया के शहर
श्रेणी:किर्गिज़स्तान
श्रेणी:फ़रग़ना वादी
आर्य आष्टांगिक मार्ग

आर्य आष्टांगिक मार्ग  भगवान बुद्ध की प्रमुख शिक्षाओं में से एक है जो दुखों से मुक्ति पाने एवं तथ्य-ज्ञान के साधन के रूप में बताया गया है। अष्टांग मार्ग के सभी 'मार्ग' , 'सम्यक' शब्द से आरम्भ होते हैं (सम्यक = अच्छी या सही)। बौद्ध प्रतीकों में प्रायः अष्टांग मार्गों को धर्मचक्र के आठ ताड़ियों (spokes) द्वारा निरूपित किया जाता है।

बौद्ध धर्म के अनुसार, चौथे आर्य सत्य का आर्य अष्टांग मार्ग है - दुःख निरोध पाने का रास्ता। गौतम बुद्ध कहते थे कि चार आर्य सत्य की सत्यता का निश्चय करने के लिए इस मार्ग का अनुसरण करना चाहिए :

सम्यक दृष्टि : चार आर्य सत्य में विश्वास करना
सम्यक संकल्प : मानसिक और नैतिक विकास की प्रतिज्ञा करना
सम्यक वाक : हानिकारक बातें और झूठ न बोलना
सम्यक कर्म : हानिकारक कर्म न करना
सम्यक जीविका : कोई भी स्पष्टतः या अस्पष्टतः हानिकारक व्यापार न करना
सम्यक व्यायाम : अपने आप सुधरने की कोशिश करना
सम्यक स्मृति : स्पष्ट ज्ञान से देखने की मानसिक योग्यता पाने की कोशिश करना
सम्यक समाधि : निर्वाण पा कर स्वयं की मुक्ती होना

कुछ लोग आर्य अष्टांग मार्ग को पथ की तरह समझते है, जिसमें आगे बढ़ने के लिए, पिछले के स्तर को पानाRajitram
। और लोगों को लगता है कि इस मार्ग के स्तर सब साथ-साथ पाए जाते है। मार्ग को तीन हिस्सों में वर्गीकृत किया जाता है : प्रज्ञा, शील और समाधि।

परिचय
भगवान्‌ बुद्ध ने बताया कि तृष्णा ही सभी दु:खों का मूल कारण है। तृष्णा के कारण संसार की विभिन्न वस्तुओं की ओर मनुष्य प्रवृत्त होता है; और जब वह उन्हें प्राप्त नहीं कर सकता अथवा जब वे प्राप्त होकर भी नष्ट हो जाती हैं तब उसे दु:ख होता है। तृष्णा के साथ मृत्यु प्राप्त करनेवाला प्राणी उसकी प्रेरणा से फिर भी जन्म ग्रहण करता है और संसार के दु:खचक्र में पिसता रहता है। अत: तृष्णा का सर्वथा प्रहाण करने का जो मार्ग है वही मुक्ति का मार्ग है। इसे दु:ख-निरोध-गामिनी प्रतिपदा कहते हैं। भगवान्‌ बुद्ध ने इस मार्ग के आठ अंग बताए हैं : 
सम्यक्‌ दृष्टि, सम्यक्‌ संकल्प, सम्यक्‌ वचन, सम्यक्‌ कर्म, सम्यक्‌ आजीविका, सम्यक्‌ व्यायाम, सम्यक्‌ स्मृति और सम्यक्‌ समाधि। 

इस मार्ग के प्रथम दो अंग प्रज्ञा के और अंतिम तीन समाधि के हैं। बीच के तीन शील के हैं। इस तरह शील, समाधि और प्रज्ञा इन्हीं तीन में आठों अंगों का सन्निवेश हो जाता है। शील शुद्ध होने पर ही आध्यात्मिक जीवन में कोई प्रवेश पा सकता है। शुद्ध शील के आधार पर मुमुक्षु ध्यानाभ्यास कर समाधि का लाभ करता है और समाधिस्थ अवस्था में ही उसे सत्य का साक्षात्कार होता है। इसे प्रज्ञा कहते हैं, जिसके उद्बुद्ध होते ही साधक को सत्ता मात्र के अनित्य, अनाम और दु:खस्वरूप का साक्षात्कार हो जाता है। प्रज्ञा के आलोक में इसका अज्ञानांधकार नष्ट हो जाता है। इससे संसार की सारी तृष्णाएं चली जाती हैं। वीततृष्ण हो वह कहीं भी अहंकार ममकार नहीं करता और सुख दु:ख के बंधन से ऊपर उठ जाता है। इस जीवन के अनंतर, तृष्णा के न होने के कारण, उसके फिर जन्म ग्रहण करने का कोई हेतु नहीं रहता। इस प्रकार, शील-समाधि-प्रज्ञावाला मार्ग आठ अंगों में विभक्त हो आर्य आष्टांगिक मार्ग कहा जाता है।

इन्हें भी देखें
 मध्यमा प्रतिपद या मध्यम मार्ग
 अष्टांग योग

बाहरी कड़ियाँ
 गौतम बुद्ध की अद्भुत् जीवनी
बुद्ध का आष्टांगिक मार्ग (वेबदुनिया)
[सुत्त पिटक,अनुगुत्तर निकाय, एकक निपात ,सुत्त संख्या -1 &175 to 185.] 

श्रेणी:बौद्ध दर्शन
काराकोल

thumb|240px|काराकोल शहर का रूसी ओरथोडोक्स गिरजा
काराकोल(किरगिज़: Каракол, अंग्रेज़ी: Karakol), जिसका एक पुराना नाम प्रझ़ेवाल्स्क (Пржевальск, Przhevalsk) भी था, मध्य एशिया के किर्गिज़स्तान देश का चौथा सबसे बड़ा शहर है और उस राष्ट्र के इसिक कुल प्रांत की राजधानी भी है। यह प्रसिद्ध इसिक कुल झील के पूर्वी छोर पर चीन की सरहद से १५० किमी दूर स्थित है। 'प्रझ़ेवाल्स्क' शब्द में बिंदु-वाले 'झ़' अक्षर के उच्चारण पर ध्यान दें क्योंकि यह 'झ', 'ज' और 'ज़' से अलग है और अंग्रेज़ी के 'टेलिविझ़न' और 'मेझ़र' शब्दों के आने वाली ध्वनि से मिलता है।

 विवरण 
काराकोल की स्थापना १ जुलाई १८६९ में एक रूसी साम्राज्य की सैनिक चौकी के रूप में हुई थी। जैसे-जैसे यहाँ रूस से यात्री आते गए इसकी आबादी बढ़ती गई। 'कारकोल' का मतलब 'काला हाथ' है और समझा जाता है कि यह नाम यहाँ की काली मिटटी से सने किसानों के हाथों पर पड़ा है।Central Asia: Kazakhstan, Tajikistan, Uzbekistan, Kyrgyzstan, Turkmenistan , Bradley Mayhew, Lonely Planet, 2007, ISBN 978-1-74104-614-4, ... The town name means something like 'black hand/wrist', possibly a reference to the hands of immigrant Russian peasants, black from the valley's rich soil ... सन् १८८० में यहाँ बहुत से मुस्लिम चीनी आ बसे जो चीन में हो रही लड़ाइयों से भाग रहे थे। इन्हें रूस में दूंगन लोग कहा जाता था और इनके आने से काराकोल की जनसँख्या और बढ़ी। १८८८ में जब यहाँ पर एक तिब्बत जा रहे प्रसिद्ध खोज-यात्री निकोलाई प्रझ़ेवाल्स्की (Nicholay Przhevalsky) की टाईफ़ाइड से मौत हो गई तो इस शहर का नाम उसके सम्मान में बदलकर प्रझ़ेवाल्स्क रख दिया गया। इस फ़ैसले के विरुद्ध शहर में शिकायतें हुई और १९२१ में इसका नाम फिर से 'काराकोल' रख दिया गया। १९३९ में सोवियत तानाशाह जोसेफ़ स्टैलिन ने निकोलाई प्रझ़ेवाल्स्की की जन्म-शताब्दी के मौक़े पर यह नाम फिर बदलकर 'प्रझ़ेवाल्स्क' कर दिया। १९९१ में जब सोवियत संघ ख़त्म हुआ और किर्गिज़स्तान को आज़ादी मिली तो इसका 'काराकोल' नाम फिर बहाल हुआ।

काराकोल किर्गिज़स्तान का एक महत्वपूर्ण पर्यटन केंद्र है। यहाँ स्किथी लोगों जैसी बहुत सी प्राचीन संस्कृतियों के निवास रहा है और सैलानी यहाँ मिले शिला-नक़्श और स्किथी कांसे की वस्तुएँ देखने आते हैं। यहाँ के लकड़ी की मस्जिदे और गिरजे उनमें लोकप्रीय हैं। इसके अलावा यहाँ रविवार को पशु ख़रीदने-बेचने का बाज़ार लगता है। यहाँ से २० मिनट की दूरी पर तियान शान के पहाड़ों में एक स्की करने का लोकप्रीय स्थल भी है। सोवियत ज़माने में नौसेना के लिए टोरपीडो बम यहाँ इसिक कुल झील में परखे जाते थे लेकिन उनसे सम्बंधित क्षेत्रों में आम लोगों का प्रवेश वर्जित है।

 काराकोल के कुछ नज़ारे 

 इन्हें भी देखें 
 इसिक कुल प्रांत
 इसिक कुल झील
 किरगिज़स्तान

 सन्दर्भ 

श्रेणी:इसिक कुल प्रांत
श्रेणी:किर्गिज़स्तान के शहर
श्रेणी:मध्य एशिया के शहर
श्रेणी:किर्गिज़स्तान
नारीन

thumb|240px|नारीन बाज़ार
नारीन(किरगिज़: Нарын, अंग्रेज़ी: Naryn) मध्य एशिया के किर्गिज़स्तान देश का एक शहर है और उस राष्ट्र के नारीन प्रांत की राजधानी भी है। यह नारीन नदी के किनारे बसा हुआ है जो प्रसिद्ध सिर दरिया की एक प्रमुख उपनदी है और शहर से गुज़रते हुए एक आकर्षक तंग घाटी बनाती है। इस शहर में दो क्षेत्रीय संग्रहालय, एक आकर्षक मस्जिद, एक 'हाकिमयत' नामक सरकारी कार्यालय और कुछ यात्रियों के ठहरने के होटल हैं लेकिन इनके अलावा यह एक छोटा सा शहर है।Central Asia: Kazakhstan, Tajikistan, Uzbekistan, Kyrgyzstan, Turkmenistan , Bradley Mayhew, pp. 319, Lonely Planet, 2007, ISBN 978-1-74104-614-4, ... If there's a centre it's probabaly the hakimyat (municipal administration) ... 'नारीन' शब्द मंगोल भाषा से आया है जिसमें इसका मतलब 'धूप-वाला' होता है। पुराने ज़माने में नारीन शहर पूर्व में काश्गर से पश्चिम में चुय नदी की वादी तक जाने वाली रेशम मार्ग की एक शाखा पर बसा एक छोटा सा क़स्बा हुआ करता था।The New Encyclopaedia Britannica: Micropedia, Encyclopaedia Britannica, 1991, ISBN 978-0-85229-529-8, ... Founded as a fortified point on the trade route from Kashgar in Sinkiang to the Chu Valley, it was made a city in 1927. The city has a number of small industries and a music and drama theatre ...

 नारीन शहर के कुछ नज़ारे 

 इन्हें भी देखें 
 नारीन प्रांत
 नारीन नदी
 किरगिज़स्तान

 सन्दर्भ 

श्रेणी:नारीन प्रांत
श्रेणी:किर्गिज़स्तान के शहर
श्रेणी:मध्य एशिया के शहर
श्रेणी:किर्गिज़स्तान
श्रेणी:रेशम मार्ग
लुआनदी

thumb|230px|२०० ईसापूर्व में शियोंगनु साम्राज्य
लुआनदी (अंग्रेज़ी: Luandi) या लुआनती (चीनी भाषा: 攣鞮) या शूलिआनदी (虛連題, Xuliandi) तीसरी सदी ईसापूर्व से चौथी सदी ईसवी तक आधुनिक मध्य एशिया और चीन के क्षेत्र में शासन करने वाली प्राचीन शियोंगनु लोगों का एक राजवंश था। इनका ज़िक्र महान इतिहासकार के अभिलेख, हान ग्रन्थ और अन्य प्राचीन चीनी इतिहास-ग्रन्थों में मिलता है। इस परिवार के लोग शियोंगनु समाज और प्रशासन में सर्वोच्च ओहदों पर पाए जाते थे और चानयू की उपाधियाँ भी रखते थे। लुआनदी परिवार का सबसे प्राचीन ज्ञात चानयू तूमन था।Chinese studies in history, Volume 25, International Arts and Sciences Press, International Arts and Sciences Press, 1991, ... Furthermore, according to the Xiongnu zhuan of the Shiji, 'the family name of the Chanyu was Luandi and in his state he was called Chengli Gutu Chanyu' ...

 इन्हें भी देखें 
 शियोंगनु
 चानयू
 तूमन (चानयू)

 सन्दर्भ 

श्रेणी:शियोंगनु
श्रेणी:मध्य एशिया का इतिहास
श्रेणी:चीन का इतिहास
श्रेणी:राजवंश
काठात

काठात (मेहरात) एक चौहान राजपूत समुदाय है जो कई वर्षों से उत्तर भारत के विभिन्न हिस्सों में मौजूद है लेकिन मुख्य रूप से मेरवाड़ा क्षेत्र में स्थित है, कुछ अभिलेखों और लोककथाओं में उन्हें पृथ्वीराज चौहान के वंशज के रूप में दर्शाया गया है।

अपनी प्राचीन संस्करती से इतना जुडे हुए हे की इनमे से काई लोग आज भी अपने पूर्वजों के दिए वचन की इज्जत रखते हैं,
वे राव मेहराजी के वंशज हैं, और मेहरात कहलाते हैं। राव मेहराजी राव अनहल चौहान के वंश में थे, जिन्हें कुछ लोग नाडोल चौहान का वंशज मानते हैं और  कुछ लोग पृथ्वीराज चौहान के भाई हरिराज चौहान के वंशज मानते हैं। इसके प्रमाण स्थानीय लोककथाएँ और मौखिक परंपराएँ और अभिलेख हैं भट्टों और जागों द्वारा बनाए रखा गया जो स्पष्ट रूप से इस वंश का पता लगाते हैं। मेहरातों के पास महत्वपूर्ण ठिकाने थे जिनके खंडहर अभी भी देखे जा सकते हैं; अथून, झाक और श्यामगढ़ के किले प्रमुख थे। कई छोटे ठिकाने भी मेहरातों के पास थे, बोरवा रावला के खंडहर बोरवा गांव में देखे जा सकते हैं। यह सब बिना किसी संदेह के साबित होता है कि मेहरात राजपूत वंश के हैं
 मेहराजी के चार बेटे थे - कर्णजी, गाजीजी, जोधाजी और हापाजी। के वंशज पहले तीन बेटों ने मेहरावतों के तीन गोत्र बनाए,
 अर्थात् करना जी की डाग ठिकाना (चांग चितार) गजावत गजीजी की डांग, ठिकाना श्यामगढ़ के वंशज), जोधा (या जोधाजी की डांग) रावला बोरवा के वंशज, आपाजी के कोई संतान नहीं थी। जिस  क्षेत्र में वे बस गए  वे मेरवाड़ा कहलाता है, जो इस क्षेत्र का प्रमुख समूह है, जो ब्यावर जिले का हिस्सा है।

जब दूसरी समुदाय के लोग अपनी बेटी मुगलों को दे रहे थे तब इन्होंने अपनी शान को बचाने के लिए मुसलमानों की सिर्फ 3 बातें मानी, बाकी सभी परंपराएँ हिंदू परंपराएँ थीं।
 बाद में इस्लामी और हिंदू  संगठनों की गतिविधियों के कारण वे दो शिविरों में विभाजित हो गए, एक काठात शिविर जो अपने तीन प्रथाओं व मुस्लिम धर्म पर जोर देने के लिए काठात शब्द का उपयोग करता है और एक मेहरात-रावत शिविर जो रावतों की तरह हिंदू राजपूती परंपराओं का पालन करता है। मेहरात लोग बहुत बहादुर होते, अंग्रेजी सेना को उनके पूर्वजों ने कई बार हराया था। ब्यावर | 8419] की स्थापना कर्नल डिक्सन ने 1835 में की थी क्योंकि वे मेर लोगों से डरते थे।

वर्तमान परिस्थितियाँ

मेहरात के चार उप-विभाग हैं, जिन्हें डांग के नाम से जाना जाता है।

ये खतरे बहिर्विवाही हैं। उनका दावा है कि रावत भी उनके रिश्तेदार हैं. हरराज या कथाजी,  के पूर्वजों में से एक, रावत के पूर्वज गोडाजी के भाई थे। डांग को पदानुक्रम में व्यवस्थित किया गया है, जिसमें छोटे भाई-बहनों के वंशजों की स्थिति निम्न है। इसलिए कर्णजी के वंशज चांग गांव के डांग को सर्वोच्च दर्जा प्राप्त है, प्रत्येक डांग का नेतृत्व एक पटेल करता है, और डांग के भीतर कोई विवाह नहीं होता है।
तूमन चानयू

thumb|230px|२०० ईसापूर्व में शियोंगनु साम्राज्य
इस शब्द में मिलते-जुलते अन्य नामों वाले लेखों के लिए, तूमन का बहुविकल्पी पृष्ठ देखें
तूमन (चीनी: 頭曼, मंगोल: Түмэн, अंग्रेज़ी: Touman) मध्य एशिया और चीन पर प्राचीनकाल में अधिकार रखने वाले शियोंगनु लोगों का सबसे पहला चानयू (सम्राट) था। उसका शासनकाल २२० ईसापूर्व से २०९ ईसापूर्व अनुमानित किया गया है। इतिहासकारों का मानना है कि तूमन का नाम शब्द मंगोल भाषा के 'तुमेन' शब्द से लिया गया है, जिसका मतलब 'दस हज़ार' होता है।

 तूमन और मोदू 
तूमन का ज़िक्र कुछ चीनी इतिहास-ग्रंथों में हुआ है। माना जाता है कि यह भीतरी मंगोलिया के इलाक़े में शासक था और गांसू और शिनजियांग के क्षेत्र में विस्तृत युएझ़ी लोगों के अधीन था लेकिन चीन के चिन राजवंश ने हमला करके उसे उत्तर की तरफ़ खदेड़ दिया। उस समय की प्रथा के अनुसार उसने अपने बड़े पुत्र मोदू (Modu) को युएझ़ी दरबार के पास छोड़ा हुआ था जिस से युएझ़ियों को विश्वास था कि तूमन उन से वफ़ादारी करेगा। लेकिन तूमन अपने एक छोटे पुत्र और मोदू के छोटे सौतेले भाई के पक्ष में था क्योंकि वह उस पुत्र की माँ के बहकावे में आ गया था। मोदू ने यह बात भांप ली। तूमन ने अचानक युएझ़ियों पर हमला कर दिया - कहा जाता है कि उसने समझे की वे बदला लेने के लिए मोदू को मार देंगे। लेकिन इसी बजाए मोदू हिम्मत से अपनी जान बचाकर निकल गया।

तूमन मोदू की बहादुरी से अचम्भित हुआ और उसे १०,००० सैनिकों के एक दस्ते का सिपहसालार बना दिया। मोदू ने अपने अधीन सैनिकों को अभ्यास कराया कि वे अपने तीर बिना प्रश्न करे उसी दिशा में चलाये जिस दिशा में वह स्वयं एक विशेष तीर चलाये जो उड़ते हुए सीटी की आवाज़ करे। फिर उसने इन्हें अपने प्रिय घोड़े, अपनी पत्नी और अपने पिता के प्रीय घोड़े की ओर तीर चलाकर आज़माया। सैनिकों ने बेझिझक तीनों पर तीर चला दिए। फिर मोदू ने अपने पिता तूमन पर जब अपने सीटी-वाले तीर दाग़े तो उसके सिपाहियों ने तूमन पर तीर चलाकर उसे मार डाला। मोदू नया चानयू बना। उसने सबसे पहले अपने सौतेले भाई और उसकी माँ को मरवाया और फिर उन सभी शियोंगनु अधिकारीयों को जिन्होनें उसका आदेश मनानें में आनाकानी करी।Central Asia in World History, Peter B. Golden, pp. 27, Oxford University Press, 2011, ISBN 978-0-19-515947-9, ... Qin incursions into Xiongnu pasturelands in the Ordos (in Inner Mongolia) in 215 BCE had driven their ruler, the Chanyu (supreme leader or emperor) Touman northward, unsettling the steppe. A subordinate of the Yuezhi ...

 इन्हें भी देखें 
 मोदू चानयू
 शियोंगनु
 चानयू
 लुआनदी

 सन्दर्भ 

श्रेणी:शियोंगनु
श्रेणी:मध्य एशिया का इतिहास
श्रेणी:चीन का इतिहास
लियाओ नदी

thumb|230px|लियाओ नदी मंडल का नक़्शा
लियाओ नदी या लियाओ हे (辽河, लियाओ हे; Liao River) पूर्वोत्तरी चीन की मुख्य नदी है। इसकी कुल लम्बाई १,३४५ किमी है और चीन के लियाओनिंग प्रांत और लियाओदोंग प्रायद्वीप का नाम इसी नदी पर पड़ा है।

 विवरण 
इस नदी की पश्चिमी शाखा शार मोरोन नदी (Xar Moron) और लाओहा नदी (Laoha) नदियों के मिलने से बनती है। आगे चलकर इसका विलय ख़ीन्गन पहाड़ों (Khingan) से उतरने वाली शिन्काई नदी (Xinkai) से होता है। लियाओ की पूर्वी शाखा का नाम दोंग लियाओ नदी (Dong Liao) है और लियाओनिंग प्रांत के मध्य भाग के पहाड़ों से निकलती है। यह दोनों शाखाएँ लियाओनिंग, जीलिन और भीतरी मंगोलिया प्रान्तों के मिलन क्षेत्र में विलय होती हैं और फिर मैदानी इलाक़े से निकलकर बोहाई सागर में बह जाती है। लियाओ नदी में चिआन पर्वतों से उतरने वाली हून हे (Hun He) और ताईज़ी हे (Taizi He) नामक दो उपनदियाँ भी मिलती हैं।Liao Architecture, Nancy Shatzman Steinhardt, University of Hawaii Press, 1997, ISBN 978-0-8248-1843-2, ... Eastward into this point flows the West Liao River, across nearly 500 kilometers of Inner Mongolia. Together the two Liao Rivers serve the modern cities of Liaoning and Inner Mongolia ...

पूर्वोत्तरी चीन के कुछ शेनयांग जैसे महत्वपूर्ण शहर लियाओ नदी के किनारे बसे हुए हैं। कुल मिलकर लियाओ नदी का जलसम्भर क्षेत्र २,३२,२०० वर्ग किमी है।

 इन्हें भी देखें 
 बोहाई सागर
 लियाओनिंग
 चिआन पर्वत

 सन्दर्भ 

श्रेणी:लियाओनिंग
श्रेणी:जीलिन
श्रेणी:भीतरी मंगोलिया
श्रेणी:चीन की नदियाँ
मनास की दास्तान

thumb|240px|काराकोल में मनास-दास्तान गाते हुआ एक किरगिज़ मनासची
मनास की दास्तान (किरगिज़: Манас дастаны, मनास दास्तानी; अंग्रेज़ी: Epic of Manas) मध्य एशिया के किरगिज़ लोगों की एक शौर्य काव्य-गाथा है। यह १८वीं सदी में लिखी गई थी लेकिन हो सकता है कि इसकी कहानी उस से पहले से प्रचलित हो। मनास किरगिज़ लोगों का एक ऐतिहासिक महानायक था। मनास कथा में उसे बहुत बहादुर बताया गया है और बतलाया जाता है कि कैसे उसने किरगिज़ लोगों के बहुत दुश्मनों से टक्कर लेकर उन्हें हराया, जैसे कि ख़ितानी, ओइरत लोग, उईग़ुर और अफ़ग़ान​।

मनास-दास्तान किरगिज़ भाषा की सब से महत्वपूर्ण साहित्य-कृति मानी जाती है। किर्गिज़स्तान में यह वीर-कथा रस्मी रूप से गाकर सुनाई जाती है और मनास-दास्तान सुनाने वाले को 'मनासची' (Манасчы, Manaschi) कहा जाता है। मनास गाथा में क़रीब ५ लाख पंक्तियाँ हैं जो महाभारत से ढाई गुना है (हालाँकि महाभारत शब्दों के हिसाब से अधिक लम्बी है)। इस कथा के कुछ रूपों में मनास को नोगाई ख़ान बताया गया है। १९९५ में किर्गिज़स्तान की सरकार ने मनास की १००० वीं जन्म जयंती का राष्ट्रोत्सव मनाया।Inside Central Asia: A Political and Cultural History of Uzbekistan, Turkmenistan, Kazakhstan, Kyrgyzstan, Tajikistan, Turkey, and Iran, Dilip Hiro, Penguin, 2009, ISBN 978-1-59020-221-0, ... Manas is the protagonist of the world's longest piece of oral poetry, The Epic of Manas. At 500000 lines of verse, it is two and a half times the length of the Mahabharata, which is twelve times as long as The Odyssey ...

 इन्हें भी देखें 
 किरगिज़ लोग
 किरगिज़ भाषा
 किर्गिज़स्तान

 सन्दर्भ 

श्रेणी:किर्गिज़स्तान का इतिहास
श्रेणी:किर्गिज़स्तान
श्रेणी:ऐतिहासिक वीर गाथाएँ
तलास

thumb|240px|तलास के पास मनास का गुम्बज़ (मक़बरा)
तलास (किरगिज़: Талас, अंग्रेज़ी: Talas) मध्य एशिया के किर्गिज़स्तान देश में एक छोटा-सा शहर है और उस राष्ट्र के तलास प्रांत की राजधानी भी है। तलास शहर १८७७ में रूसी साम्राज्य के ज़माने में भेजे गए लोगों द्वारा तलास नदी की वादी में दो ऊँची पर्वत शृंखलाओं के बीच बसाया गया था। इस शहर के दक्षिण में बेश-ताश वादी है (बेश-ताश का मतलब किरगिज़ भाषा में 'पांच पत्थर' होता है)।

 विवरण 
तलास शहर व्यापारिक रूप से तलास नदी की घटी में ही स्थित काज़ाख़स्तान के तराज़ शहर से जुड़ा हुआ था। जब सोवियत संघ ख़त्म हुआ तो किर्गिज़स्तान और काज़ाख़स्तान दो अलग राष्ट्र बन गए और उनकी आपसी सीमा पर काज़ाख़स्तान ने कई रोकें लगा दीं। तलास शहर किर्गिज़स्तान की चुय नदी की घाटी और राजधानी बिश्केक से अपने पास के पर्वतों के कारणवश कटा हुआ था इसलिए सीमा बंद हो जाने का इस शहर की अर्थव्यवस्था पर बहुत बुरा असर पड़ा। यहाँ के किर्गिज़स्तान के बाक़ी इलाक़ों में जाने के लिए बहुत से मोड़ो वाली एक ३,५०० मीटर ऊँची पहाड़ी सड़क से गुज़ारना पड़ता है जिसपर यातायात धीरे चलता है। बर्फ़बारी की वजह से सर्दियों में यह सड़क पूरी तरह बंद हो जाती है।

 मनास 
मनास की दास्तान किर्गिज़स्तान की राष्ट्रीय वीर-गाथा है और मनास का जन्मस्थल तलास प्रांत के आला तू (Ala Too) पर्वतों में बताया जाता है। तलास शहर से चंद किलोमीटर दूर एक मक़बरा है जिसका नाम 'कुम्बोज़ मनास' (Kümböz Manas) है (यानि 'मनास का गुम्बज़')। लेकिन सन् १३३४ (अनुमानित) में बने इस गुम्बज़ पर 'अमीर अबूका की बेटी और स्त्रीयों में महानतम, केनिकेज़ ख़ातून​' का नाम दर्ज है। इसपर यह मान्यता है कि यह मनास की पत्नी ने जान-बूझकर ग़लत लिखवाया ताकि मनास के दुश्मन चकमा खा जाएँ और उसके शव का निरादर न कर सकें। इस मक़बरे को अब एक संग्रहालय बना दिया गया है।Inside Central Asia: A Political and Cultural History of Uzbekistan, Turkmenistan, Kazakhstan, Kyrgyzstan, Tajikistan, Turkey, and Iran, Dilip Hiro, Penguin, 2009, ISBN 978-1-59020-221-0, ... What some claim to be the mausoleum of Manas in the Talas River Valley carries an inscription dedicating the carved-stone tomb to a Chagatai Turkish princess of the early fourteenth century ...History of Civilizations of Central Asia: The age of achievement: A.D. 750 to the end of the eighteenth century , UNESCO, 1992, ISBN 978-92-3-103654-5, ... One example is the Gumbez Manas (1334) in the valley of the Talas (Fig. 28). Its cuboid volume is surmounted by a faceted dome resting on a faceted drum ...

 इन्हें भी देखें 
 तलास प्रांत
 मनास की दास्तान
 किरगिज़स्तान

 सन्दर्भ 

श्रेणी:तलास प्रांत
श्रेणी:किर्गिज़स्तान के शहर
श्रेणी:मध्य एशिया के शहर
श्रेणी:किर्गिज़स्तान
मिडनाइट्स चिल्ड्रेन

मिडनाइट्स चिल्ड्रेन () (१९८१) में प्रकाशित सलमान रश्दी के द्वारा लिखा गया एक उपन्यास है। इस उपन्यास का शिल्प जादुई यथार्थवाद पर आधारित है।

 सारांश 
 'मिडनाइट्स चिल्ड्रेन' स्वतंत्रता के बाद की घटनाओं पर आधारित है। इस कहानी का नायक और मुख्य चरित्र सलीम सिनाई है। सलीम सिनाई का जन्म १५ अगस्त १९४७, रात के 12 बजे हुआ था। इसी वजह से सलीम का जन्म टेलीपैथिक शक्तियों के साथ हुआ था।

 कहानी की शुरुआत सलीम के दादाजी से होती है। यह किताब तीन हिसों में बँटी हुई है। सलीम का जन्म १५ अगस्त १९४७ के ठीक आधी रात पर हुआ था। उसे बाद में पते चलता है की जिन- जिन बच्चों का जन्म उस दिन हुआ था, उनके पास भी असाधारण शक्तियां थीं। उनमें से शिव और पार्वती कहानी में प्रमुख भूमिका निभाते हैं। अपनी टेलीपैथिक शक्तियों का इस्तेमाल करके सलीम उन बच्चो से संपर्क करके एक सभा (मिडनाइट चिल्ड्रेन्स कांफ्रेंस) स्थापित करता है जिसमें विभिन्न विषयों पर चर्चा होती है। 
 इस दौरान सलीम का परिवार कई समस्याओं से जूझता है। भारत और साथ के देशों के बीच लड़ाइयाँ भी चल रही होती हैं। बाद में सलीम इंदिरा गाँधी की घोषित की हुई "इमरजेंसी" (Emergency) और संजय गाँधी के "जुम्मा मस्जिद विवाद" में फँस जाता है। इस कारण उसे जेल भी होती है।
<p>"इमरजेंसी" के बाद सलीम और बाकी लोग अपनी-अपनी शक्तियां खो देते हैं। शक्तियां खोने के बाद सलीम अपनी और अपने देश की कहानी अपने बेटे के लिए लिखता है, जिसे अपने पिता से वही असाधारण शक्तियां मिलती हैं।

श्रेणी:सलमान रश्दी
श्रेणी:जादुई यथार्थवाद उपन्यास
श्रेणी:बुकर पुरस्कार सम्मानित रचनाएँ
एफ आई आर (धारावाहिक)

एफ आई आर सब टीवी पर दिखाया जाने वाला एक हास्य धारावाहिक है। जो 31 जुलाई 2006 से 23 जनवरी 2015 तक सोमवार से शुक्रवार रात 10:30 को प्रसारित होता था। 

 कलाकार 
 कविता कौशिक (चन्द्रमुखी चौटाला)
 आमिर अली (बजरंग पांडे)
 किकू शारदा (मुलायम सिंह गुलगुले)
 गोपी भल्ला (गोपीनाथ गंडोत्रा)
 संदीप आनंद (बिल्लू)
 शेखर शुक्ला (विभिन्न पात्र)
 योगेश त्रिपाठी (विभिन्न पात्र)

 पूर्व कलाकार 
 विपुल रॉय (भोला पंडित)
 अली अस्गर (राज आर्यन)
 शिव पंडित (हनुमान प्रसाद पांडे)
 अमित भट्ट (विभिन्न पात्र)

सन्दर्भ

 बाहरी कड़ियाँ 
 
 एफ आई आर का आधिकारिक पृष्ठ सब टी वी पर
 फेसबुक पर एफ आई आर

श्रेणी:भारतीय टेलीविजन धारावाहिक
श्रेणी:भारतीय हास्य टेलीविजन कार्यक्रम
विक्टोरियस

विक्टोरियस () एक अमेरिकी धारावाहिक है जिसकी रचना डैन श्निडर द्वारा निकलोडीयन के लिए की गौ है। यह शृंखला गायिका बनने की इच्छा रखने वाली टोरी वेगा (विक्टोरिया जस्टिस), एक युवा लड़की जो होलीवुड आर्ट्स हाई स्कुल में कला की शिक्षा ले रही है, के इर्द-गिर्द घुमती है जो उस विद्यालय में अपनी बड़ी बहन ट्रीना (डैनिएला मोनेट) की जगह लेती है। विद्यालय के पहले ही दिन उसकी मुलाकात आंद्रे हैरिस (लियोन थोमस III), रॉबी शापिरो (मैट बेनेट), रेक्स पावर्स (रॉबी की कठपुतली), जेड वेस्ट (एलिज़ाबेथ गिलिस), कैट वैलेन्टिन (एरियाना ग्रांडे) और बेक ऑलिवर (इवान जोगिया) से होती है।

 सन्दर्भ 

 बाहरी कड़ियाँ 
 
 विक्टोरियस को निक डॉट कॉम पर देखें
 

श्रेणी:अंग्रेज़ी भाषा के टीवी कार्यक्रम